Babelscape/SREDFM huggingface dataset:
Μαήτ

Η εξωτερική ξύλινη σαρκοφάγος της Μαήτ με τις αναθηματικές επιγραφές στα [[ιερογλυφικά]].
Η Μαήτ (Miiut, Miit, Mayet που σημαίνει "γάτα" ) είναι το όνομα ενός κοριτσιού που έζησε στην αρχαία Αίγυπτο και ενταφιάστηκε στον νεκρικό ναό του Μεντουχοτέπ Β΄ (11η Δυναστεία, περίοδος βασιλείας 2055-2004 π.Χ) στο Ντέιρ ελ-Μπαχάρι. Η ταφή της βρέθηκε ανέπαφη. Η θέση της μέσα στη βασιλική οικογένεια του Μεντουχοτέπ Β΄ δεν είναι εξακριβωμένη.

Η ταφή της ανακαλύφθηκε το 1921, στις ανασκαφές του Μητροπολιτικού Μουσείου Τέχνης Νέας Υόρκης που πραγματοποιήθηκαν στο Ντέιρ ελ-Μπαχάρι υπό τη διεύθυνση του Χέρμπερτ Ιούστις Ουίνλοκ. Βρέθηκε ενταφιασμένη στο δυτικό τμήμα του βασιλικού ταφικού συγκροτήματος, μαζί με τις ταφές πέντε ακόμη γυναικών, που συνοδεύονταν από επιγραφές που τις προσδιόριζε ως "βασιλικές συζύγους". Ο τάφος της Μαήτ δεν έφερε τον τίτλο "βασιλική σύζυγος". Υπολογίζεται ότι ήταν μόλις πέντε ετών.

Οι γυναίκες αυτές που ταυτίζονται με "βασιλικές συζύγους" είναι η "Ασαγιέτ", η "Χενχενέτ", η "Καουίτ", η "Κεμζίτ" και η "Σαντέ". 

Φαίνεται πως οι συγκεκριμένες βασιλικές σύζυγοι δεν κατείχαν την ίδια θέση με τις δύο βασίλισσες Νεφερού και Τεμ, οποίες θεωρούνται ως οι κύριες σύζυγοι του Μενετουχοτέπ Β΄. Για τον ρόλο αυτών των ήσσονος σημασίας συζύγων υπάρχουν αμφιβολίες. Θεωρείται πως ίσως ήταν κόρες ευγενών, οι οποίες βρίσκονταν υπό τον έλεγχο του βασιλιά. Το γεγονός όμως ότι οι περισσότερες από αυτές συνοδεύονταν από επιγραφές που τις προσδιόριζε ως ""ιέρειες της Άθωρ"," οδήγησε στη σύνδεσή τους και με την θεά Άθωρ που λατρευόταν μέσα στο βασιλικό νεκρικό ναό. Εικάζεται επίσης ότι, καθώς οι ταφές των νεαρών αυτών γυναικών και του παιδιού ήταν κατά έναν αινιγματικό τρόπο σύγχρονες μεταξύ τους, ίσως να πέθαναν ταυτόχρονα εξαιτίας κάποιας καταστροφής. Οι ταφές χρονολογούνται την εποχή που θεμελιώθηκε ο ναός, οπότε εγκαινιάστηκε η νέα αυτή βασιλική νεκρόπολη στο Ντέιρ ελ-Μπαχάρι.

Δεν υπάρχουν στοιχεία που να διαφωτίζουν πλήρως ποια ήταν η σχέση της Μαήτ με τον Μεντουχοτέπ Β΄. Το γεγονός όμως ότι ενταφιάστηκε στο νεκρικό ναό του φανερώνει τον στενό δεσμό της με τη βασιλική οικογένεια. Αυτό, σε συνδυασμό με την παιδική της ηλικία, οδηγούν στην υπόθεση ότι πιθανώς πρόκειται για την κόρη του.

Το κορίτσι είχε ενταφιαστεί σε δύο σαρκοφάγους. Η εξωτερική ήταν κατασκευασμένη από ασβεστόλιθο, ενώ η εσωτερική από ξύλο. Και οι δύο σαρκοφάγοι έφεραν απλές επιγραφές στα ιερογλυφικά. Το μέγεθος τους ήταν πολύ μεγαλύτερο από την Μαήτ. Το στοιχείο αυτό σε συνδυασμό με το γεγονός ότι σε αυτές υπάρχουν ίχνη αντικατάστασης του ονόματος του προσώπου για το οποίο είχαν αρχικά κατασκευαστεί από το όνομα της Μαήτ, φανερώνει ότι δεν προοριζόταν για την ίδια, αλλά ενταφιάστηκε σε αυτές εξαιτίας του απρόσμενου θανάτου της που εμπόδισε την προετοιμασία της ταφής της και την κατασκευή της προσωπικής σαρκοφάγου της. Το σώμα της Μαήτ βρέθηκε τυλιγμένο σε λινά. Φορούσε μία μάσκα μούμιας. Το λαιμό της στόλιζαν πέντε περιδέραια, μερικά από αυτά ήταν φτιαγμένα από χρυσάφι και ασήμι. Τα πολύτιμα κτερίσματά της υποδηλώνουν την ευγενική καταγωγή και υψηλή κοινωνική θέση της.
Έλληνες της Περσίας

Οι Έλληνες της Περσίας είχαν μια ακμάζουσα παρουσία στη Περσία (ή από το 1979 Ισλαμική Δημοκρατία του Ιράν) κατά τα ελληνιστικά χρόνια και κατόπιν κατά τον 19ο αιώνα έως και τη δεκαετία του '80, όταν το γενικευμένο κλίμα αστάθειας που επικράτησε στη χώρα λόγω της ισλαμικής επανάστασης του 1979 και του πολέμου με το Ιράκ ανάγκασε τους περισσότερους να επιστρέψουν στην Ελλάδα.
Λέζα

Η Λέζα (, ) είναι πόλη και δήμος στη βορειοδυτική Αλβανία, στον ομώνυμο νομό. Στην αρχαιότητα, ήταν ελληνική αποικία με το όνομα Λισσός, η οποία πλέον είναι αρχαιολογικό πάρκο. 

Ο παρόν δήμος διαμορφώθηκε μετά από μεταρρύθμιση της τοπικής αυτοδιοίκησης το 2015 μετά από συγχώνευση των πρώην δήμων Μπάλντρεν, Μπλίνιστ, Ντάιτς, Κάλμετ, Κολς, Λέζα, Σενγκτζίν, Σενκόλλ, Ουνγκρέι και Ζεϊμέν, που έγιναν δημοτικές ενότητες. Η έδρα του δήμου είναι η πόλη Λέζα. Ο συνολικός πληθυσμός είναι 65.633 (απογραφή 2011), και η συνολική έκταση 509,10 τετραγωνικά χιλιόμετρα. Ο πληθυσμός του πρώην δήμου κατά την απογραφή του 2011 ήταν 15.510 κάτοικοι.
Στάδιο του Στραχόφ

Το Στάδιο του Στραχόφ (τσεχικά: "") είναι αθλητικής χρήσεως στάδιο εντός της συνοικίας του Στραχόφ, στην Πράγα της Τσεχίας. Ως προς την μέγιστη χωρητικότητά τους, οι κερκίδες του είναι δυνατό να φιλοξενήσουν έως θεατές, γεγονός το οποίο το καθιστά ως το δεύτερο παγκοσμίως μεγαλύτερο αθλητικό στάδιο έπειτα από το Ιντιανάπολις Μότορ Σπίντγουεϊ, το οποίο είναι δυνατό να φιλοξενήσει έως θεατές.
Στέλιος Κυμπουρόπουλος

Ο Στέλιος Κυμπουρόπουλος (Αθήνα, 9 Ιουλίου 1985) είναι Έλληνας ψυχίατρος-σεξολόγος, κοινωνικός ακτιβιστής και Έλληνας Ευρωβουλευτής με τη Νέα Δημοκρατία (Ευρωπαϊκό Λαϊκό Κόμμα).
Σκάνσεν

Σκάνσεν (Skansen) ονομάζεται το πρώτο υπαίθριο μουσείο και ζωολογικός κήπος της Σουηδίας και βρίσκεται στο νησί Ντιουργκώρντεν στη Στοκχόλμη . Άνοιξε στις 11 Οκτωβρίου 1891 ο Άρτουρ Χαζέλιους (Artur Hazelius) (1833-1901) για να δείξει τον τρόπο ζωής στα διάφορα μέρη της Σουηδίας πριν από τη βιομηχανική εποχή. 

Το όνομα "Σκάνσεν" έχει επίσης χρησιμοποιηθεί ως ουσιαστικό για να αναφέρεται σε άλλα υπαίθρια μουσεία και συλλογές ιστορικών δομών, ιδιαίτερα στην Κεντρική και Ανατολική Ευρώπη, αλλά και στις Ηνωμένες Πολιτείες, π.χ. Παλιός Κόσμος του Ουισκόνσιν και το Φέρπλεϊ στο Κολοράντο.
Ελβίρα Ευσταθίου

Η Ελβίρα Ευσταθίου (Αθήνα, 5 Ιουλίου 1989) είναι ελληνίδα αθλήτρια κολύμβησης με διεθνείς διακρίσεις και Παιδίατρος. Συμμετείχε στους Ολυμπιακούς Αγώνες του 2008 στο Πεκίνο με την Εθνική ομάδα κολύμβησης όπου αγωνίστηκε στα 400μ και 800μ ελεύθερο αλλά και στα 200μ πεταλούδα. Παράλληλα με τη συμμετοχή της σε πανελλήνια, πανευρωπαϊκά και παγκόσμια πρωταθλήματα, φοίτησε στην Ιατρική σχολή Αθηνών. Στη συνέχεια, ειδικεύτηκε στην Παιδιατρική στην Α' Πανεπιστημιακή Κλινική του ΕΚΠΑ για τέσσερα (4) έτη (Νοσοκομείο Παίδων, Αγία Σοφία) και έπειτα απέκτησε πολύτιμη εργασιακή εμπειρία στο Λονδίνο (King's College Hospital, Guy's St Thomas Hospital) στην επείγουσα Παιδιατρική και την παιδιατρική Πνευμονολογία.
Μαμουράς

Το Μαμουράς ( ή Mamurasi) είναι πόλη και πρώην δήμος στον νομό της Λέζα στη βορειοδυτική Αλβανία. Στη μεταρρύθμιση της τοπικής αυτοδιοίκησης το 2015 έγινε ενότητα του δήμου Κούρμπιν. Ο πληθυσμός κατά την απογραφή του 2011 ήταν 15.284 άτομα. Η πόλη βρίσκεται 8 χιλιόμετρα από την Αδριατική Θάλασσα.
Δάσος Λάπις

To Δάσος Λάπις () είναι μία δασική έκταση που βρίσκεται στη βορειοδυτική Ρουμανία, στα δυτικά της Κομητείας Σαλά, κοντά στο χωριό Νουσφαλάου, που απέχει ~9 χλμ. από το Σιμλέου Σιλβάνεϊ. Το δάσος είναι προστατευόμενη τοποθεσία, που έχει ανακηρυχθεί ως φυσικό καταφύγιο κατηγορίας Δ' από την IUCN.
Ιωάννης Καρπουζλής

Ο Ιωάννης Καρπουζλής (γεννήθηκε την 1η Μαρτίου του 1992 στην Ελλάδα) είναι Έλληνας κολυμβητής. Αγωνίστηκε στο Παγκόσμιο Πρωτάθλημα υγρού στίβου 2017 στην κατηγορία 50 μέτρα πρόσθιο ανδρών.Το 2018, στους Μεσογειακούς Αγώνες του 2018 οι οποίοι έλαβαν χώρα στην Ταρραγόνα της Ισπανίας, κέρδισε ασημένιο μετάλλιο στο 4 επί 100 μέτρα ελεύθερο.
Ποσειδώνας Γιαννόπουλος

Ο Ποσειδώνας Γιαννόπουλος (Βρυξέλλες, Βέλγιο) είναι Έλληνας ραδιοφωνικός παραγωγός, στιχουργός και τηλεπαρουσιαστής.
Ευρωπαϊκό Πρωτάθλημα Σκοποβολής 10 μέτρων 1996

Το Ευρωπαϊκό Πρωτάθλημα Σκοποβολής 10 μέτρων 1996 (αγγλικά: "1996 10m European Shooting Championships") ήταν η 25η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Βουδαπέστη, στην Ουγγαρία. Στο πρωτάθλημα διεξήχθησαν 14 αγωνίσματα, 4 ανδρών, 3 γυναικών, 4 εφήβων και 3 νεανίδων. 
Πρωταθλήτρια χώρα αναδείχθηκε η Γερμανία κατακτώντας 1 χρυσό, 2 ασημένια και 1 χάλκινο μετάλλιο. Τη δεύτερη θέση κατέλαβε η Ιταλία και η Ουγγαρία με 1 χρυσό και 1 ασημένιο μετάλλιο έκαστη.
Καουίτ

Η Καουίτ (Kawit) ήταν μία αρχαία βασιλική σύζυγος στην Αίγυπτο. Βρισκόταν ανάμεσα στις δευτερεύουσες συζύγους του Φαραώ Μεντουχοτέπ Β΄ της 11ης Δυναστείας, ο οποίος βασίλεψε μεταξύ 2055-2004 π.Χ., για 51 ολόκληρα χρόνια, όπως είναι γνωστό από τον Κανόνα του Τορίνο.
ΟΥΕΦΑ Γιουρόπα Λιγκ 2019-20

Το ΟΥΕΦΑ Γιουρόπα Λιγκ 2019-20 είναι η 49η σεζόν της δεύτερης διασυλλογικής διοργάνωσης της ΟΥΕΦΑ και η 11η σεζόν από τότε που μετονομάστηκε από Κύπελλο ΟΥΕΦΑ σε ΟΥΕΦΑ Γιουρόπα Λιγκ. 
Ο τελικός θα διεξαχθεί στο PGE Arena στο Γκντανσκ της Πολωνίας. Ο νικητής της διοργάνωσης θα αντιμετωπίσει το νικητή του ΟΥΕΦΑ Τσάμπιονς Λιγκ 2019-20 στο Σούπερ Καπ Ευρώπης 2020. Επίσης θα προκριθεί απευθείας στη φάση ομίλων του ΟΥΕΦΑ Τσάμπιονς Λιγκ 2020-21 και αν έχει ήδη προκριθεί μέσω του εγχώριου πρωταθλήματος, η θέση θα δοθεί στην 3η ομάδα της 5ης καλύτερης ομοσπονδίας.

Λόγω της πανδημίας του κορονοϊού η διοργάνωση διακόπηκε προσωρινά κατά την διάρκεια της φάσης των 16. Ο τελικός ο οποίος ήταν προγραμματισμένος για τις 27 Μαΐου 2020, επίσημα αναβλήθηκε στις 23 Μαρτίου 2020. Στις 1 Απριλίου, όλοι οι αγώνες αναβλήθηκαν μέχρι νεοτέρας.

Στις 17 Ιουνίου ανακοινώθηκε ότι τελικά το Europa League θα επιστρέψει στις 5 Αυγούστου και θα ολοκληρωθεί στις 21 Αυγούστου, με ένα Final-eight που θα πραγματοποιηθεί σε τέσσερις πόλεις στη Γερμανία. Οι αγώνες της φάσης των 16 θα ολοκληρωθούν με την διεξαγωγή των επαναληπτικών στις έδρες των ομάδων, ενώ οι δυο αγώνες που δεν έγιναν θα είναι μονοί και θα γίνουν στη Γερμανία. Όλοι οι αγώνες θα παιχτούν πίσω από κλειστές πόρτες λόγω της πανδημίας COVID-19 στην Ευρώπη. Οι αγώνες από τους προημιτελικούς θα γίνουν στην Κολωνία, και θα είναι μονοί. Ο τελικός θα γίνει στην Κολωνία. To Kύπελλο κατέκτησε για 6η φορά στην ιστορία της, η πολυνίκης του θεσμού Σεβίλλη, επικρατώντας στον τελικό με 3-2 της Ιντερ.
Δάσος της Λετέα

Το Δάσος της Λετέα (ρουμανικά: Pădurea Letea) είναι το παλαιότερο φυσικό καταφύγιο στη Ρουμανία. Ανακηρύχθηκε προστατευόμενη τοποθεσία το 1938 με την Απόφαση Αριθ. 645 του Ρουμανικού Υπουργικού Συμβουλίου. Βρίσκεται μεταξύ των παραποτάμων του Δούναβη, Σουλινά και Κιλία, στο Δέλτα του Δούναβη. Καλύπτει μια έκταση περίπου 2.825 εκτάρια.

Το δάσος Λετέα ήταν από τα πρώτα μέρη του Αποθέματος Βιόσφαιρας του Δέλτα του Δούναβη, που αναγνωρίστηκε ως Μνημείο Παγκόσμιας Κληρονομιάς. Το 1992 αναγνωρίστηκε διεθνώς ως Απόθεμα Βιόσφαιρας στο πλαίσιο του Προγράμματος Άνθρωπος και Βιόσφαιρα της ΟΥΝΕΣΚΟ.

Έχει μία υποτροπική όψη που οφείλεται στην παρουσία του τροπικού αναρριχητικού φυτού Περιπλοκάδα η γραική "(Periploca graeca)". Πρόκειται για ένα Μεσογειακό φυτό που στα βόρεια βρίσκει καταφύγιο μέχρι το Δέλτα του Δούναβη. Αυτό και πολλά άλλα είδη φυτών αναρριχώνται στα κλαδιά των δέντρων του δάσους, όπως τα λιάνα, η άγρια άμπελος, ο κοινός λυκίσκος και ο κισσός.

Η χλωρίδα του δάσους Λετέα περιλαμβάνει κυρίως δέντρα, όπως η ασημόλευκα, η μαύρη λεύκα, η φτελιά, η βρετανική βελανιδιά, η φιλουριά, ο στενόφυλλος φράξος και ο άλνος ο κολλώδης. Διαθέτει επίσης ένα μεγάλο εύρος από φυτικά είδη χαμηλής βλάστησης.

Στο δάσος Λετέα ζουν το μαυροκιρκίνεζο, ο θαλασσαετός, οι κορακίδες, οι τσαλαπετεινοί εποπίδες, η "οχιά των λιβαδιών" και τα άλογα του Δέλτα του Δούναβη. Στην πανίδα του δάσους συμπεριλαμβάνονται τα ~1600 είδη εντόμων που έχουν αναγνωριστεί ως τώρα.
Ποτοαπαγόρευση στις Ηνωμένες Πολιτείες

320px|thumb|Η αστυνομία του Ντιτρόιτ ανακάλυπτει ένα παράνομο αποστάκτηριο στην εποχή της ποτοαπαγόρευσης
Η Ποτοαπαγόρευση στις Ηνωμένες Πολιτείες (αγγλ.: "Prohibition in the United States") ήταν μια περίοδος από το 1920 έως το 1933 στις Ηνωμένες Πολιτείες, όταν κηρύχθηκε παράνομη με συνταγματική πρόνοια η παρασκευή, διακίνηση, εισαγωγή, εξαγωγή και πώληση αλκοολούχων ποτών.
Ευρωπαϊκό Πρωτάθλημα Σκοποβολής 10 μέτρων 1997

Το Ευρωπαϊκό Πρωτάθλημα Σκοποβολής 10 μέτρων 1997 (αγγλικά: "1997 10m European Shooting Championships") ήταν η 26η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στη Βαρσοβία. Στο πρωτάθλημα διεξήχθησαν 14 αγωνίσματα, 4 ανδρών, 3 γυναικών, 4 εφήβων και 3 νεανίδων.

Πρωταθλήτρια χώρα αναδείχθηκε η Ρωσία κατακτώντας 3 χρυσά, 3 ασημένια και 2 χάλκινα μετάλλια. Τη δεύτερη θέση κατέλαβε η Τσεχία με 2 χρυσά και την τρίτη η Ουγγαρία με 1 χρυσό και 2 ασημένια μετάλλια.
Καθιστή Γυναίκα του Τσαταλχογιούκ

Η Καθιστή Γυναίκα του Τσαταλχογιούκ είναι ένα πήλινο αγαλματίδιο γυναίκας, που ανακαλύφθηκε το 1961, στο νεολιθικό οικισμό του Τσαταλχογιούκ, κοντά στο Ικόνιο, στη νότια Τουρκία και χρονολογείται από το 6.000 π.Χ. 

Πρόκειται για γυμνή και παχύσαρκη γυναικεία μορφή, που πιστεύεται ότι απεικονίζει τη Μεγάλη Μητέρα κατά τη διάρκεια της γέννας ενώ κάθεται στο θρόνο της και ακουμπά τα χέρια της σε κεφάλια αιλουροειδούς (λεοπάρδαλης ή πάνθηρα).

Κατά την ανασκαφή που έφερε στο φως το αγαλματίδιο, το κεφάλι της θεάς και το σημείο όπου ακουμπά το ένα χέρι δε βρέθηκαν και αναπληρώθηκαν. Σήμερα εκτίθεται στο Μουσείο Ανατολικών Πολιτισμών, στην Άγκυρα.
Σαμ Κέντρικς

Ο Σαμ Κέντρικς (γεν. 7 Σεπτεμβρίου 1992: Οξφόρδη, Μισισίπι) είναι Αμερικανός αθλητής του στίβου, που εξειδικεύεται στο άλμα επί κοντώ ανδρών.
Ευρωπαϊκό Πρωτάθλημα Σκοποβολής 10 μέτρων 1999

Το Ευρωπαϊκό Πρωτάθλημα Σκοποβολής 10 μέτρων 1999 (αγγλικά: "1999 10m European Shooting Championships") ήταν η 28η διοργάνωση του Ευρωπαϊκού Πρωταθλήματος Σκοποβολής 10 μέτρων, που διοργανώθηκε από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Άρνεμ της Ολλανδίας. Στο πρωτάθλημα διεξήχθησαν 16 αγωνίσματα, 4 ανδρών, 4 γυναικών, 4 εφήβων και 4 νεανίδων. Στο πρόγραμμα του πρωταθλήματος προστέθηκε για πρώτη φορά το αγώνισμα του κινούμενου στόχου μικτό στις γυναίκες.

Πρωταθλήτρια χώρα αναδείχθηκε η Ρωσία κατακτώντας 2 χρυσά και 3 ασημένια μετάλλια. Τη δεύτερη θέση κατέλαβε η Γερμανία με 1 χρυσό και 2 ασημένια και την τρίτη η Ουκρανία με 1 χρυσό, 1 ασημένιο και 3 χάλκινα μετάλλια.
Κουτσόβα

Η Κουτσόβα () είναι δήμος στην κεντρική Αλβανία. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Κόζαρε, Κουτσόβα, Λούμας και Περόντι, που έγιναν δημοτικές ενότητες. Η έδρα του δήμου είναι η πόλη Κούτσοβα. Ο συνολικός πληθυσμός είναι 31.262 (απογραφή 2011), και η συνολική έκταση 160,23 τ.χλμ.. Ο πληθυσμός του πρώην δήμου κατά την απογραφή του 2011 ήταν 12.654.
Honda Civic

Το Honda Civic είναι ένα μικρομεσαίο αυτοκίνητο της κατηγορίας C, που παράγεται από την ιαπωνική αυτοκινητοβιομηχανία Honda, από τον Ιούλιο του 1972 έως και σήμερα. Η πρώτη γενιά του Civic αντικατέστησε τα Honda Z600 και Honda N600, και εισήχθη στην αγορά στις 11 Ιουλίου 1972, αρχικά μόνο ως 2-πορτη χάτσμπακ (με μόνο το τμήμα κάτω από το πίσω τζάμι να ανοίγει), ενώ τον Σεπτέμβριο του 1972 προστέθηκε μια 3-πορτη έκδοση και στη συνέχεια ακολούθησαν και άλλες εκδοχές αμαξώματος δηλαδή 5-πορτο station wagon και προς το τέλος της παραγωγής 4-πορτο χάτσμπακ και 5-πορτο χάτσμπακ. Από τον Οκτώβριο του 2015 μέχρι σήμερα, κατασκευάζεται η δέκατη γενιά του μοντέλου.
Ουίλιαμ Φ. Σαντς

Ο Ουίλιαμ Φ. Σαντς (αγγλικά: William F. Sudds, γεννήθηκε στο Λονδίνο της Αγγλίας στις 5 Μαρτίου 1843 και πέθανε στο Γκουβερνέρ το 1920 στην προχωρημένη ηλικία των 77 ετών) ήταν Αμερικάνος-Άγγλος μουσικολόγος και καθηγητής μουσικής.
Σεμεΐσκιε

Ένα παρεκκλήσι των Παλαιών Πιστών στοΕθνογραφικό Μουσείο της Ουλάν-Ουντέ στην [[Δημοκρατία της Μπουργιατίας|Μπουργιατία]]
Οι Σεμεΐσκιε είναι μια κοινότητα ορθόδοξων Παλαιών Πιστών, οι οποίοι ζουν στην περιοχή της Υπερβαϊκάλης στη Σιβηρία από τη βασιλεία της Αικατερίνης της Μεγάλης. Οι ιερές τελετές και τελετουργίες των Παλαιών Πιστών ήταν σε αντίθεση με εκείνες που διεξήγαγε η επίσημη κρατική εκκλησία αφού, τον 16ο αιώνα, εισήγαγε τις θρησκευτικές μεταρρυθμίσεις που είναι γνωστές με το όνομα Ράσκολ (σχίσμα). Εκείνοι που απέρριψαν τις μεταρρυθμίσεις έγιναν γνωστοί ως "Παλαιοί Πιστοί" και συνέχισαν να ασκούν την πίστη τους παρά την καταστολή. Οι Σεμεΐσκιε ήταν μια συγκεκριμένη ομάδα Παλαιών Πιστών, οι οποίοι κατέφυγαν στο Χόμελ της Λευκορωσία (τότε τμήμα της Πολωνίας). Η Αικατερίνη η Μεγάλη, στη συνέχεια, τους εξόρισε από την Λευκορωσία και τους έστειλε στη Μπουργιατία, με το πρόσχημα ότι θα μπορούσαν να γίνουν αγρότες για τουςΚοζάκους φύλακες που υπερασπίζονταν τα σύνορα της αυτοκρατορίας. Οι απόγονοι των αρχικών Σεμεΐσκιε έχουν ζήσει στην περιοχή από τότε.
Φάγκνερ Κονσέρβα Λέμος

Ο Φάγκνερ Κονσέρβα Λέμος ("Fagner Conserva Lemos," 11 Ιουνίου 1989), γνωστός απλά ως Φάγκνερ, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την Κορίνθιανς.
Φακούντο Φερέιρα

Ο Φακούντο Φερέιρα ("Facundo Ferreyra," 14 Μαρτίου 1991), είναι Αργεντινός επαγγελματίας ποδοσφαιριστής, ο οποίος αγωνίζεται ως επιθετικός για την Εσπανιόλ, δανεικός από τη Μπενφίκα. Του έχουν δώσει το ψευδώνυμο «Chucky».
Βασκονικές γλώσσες

Οι Βασκονικές γλώσσες (από τη λατινική λέξη "vasco" "Βάσκος") είναι υποθετική οικογένεια γλωσσών που περιλαμβάνει τα βασκικά και την εξαφανισμένη ακουιτανική γλώσσα. Οι εξαφανισμένες ιβηρικές γλώσσες συχνά περιλαμβάνονται.

Η έννοια των βασκικών γλωσσών συχνά συνδέεται με την υπόθεση του βασκονικού υποστρώματος του Τέο Βένεμαν, ο οποίος πιθανολογεί ότι οι πρόγονοι των Βάσκων είχαν εξαπλωθεί σε όλη την Ευρώπη προς το τέλος της τελευταίας παγετώδους περιόδου, όταν οι Κρο-Μανιόν εισήλθαν στην Ευρώπη και άφησαν τα ίχνη τους στις σύγχρονες γλώσσες της Ευρώπης. Μαζί με άλλες υποθέσεις που επιδιώκουν να συσχετίσουν τα βασκικά με άλλες γλώσσες του κόσμου, η υπόθεση έχει απορριφθεί, στο μεγαλύτερο βαθμό, από τους ιστορικούς γλωσσολόγους.

Οι υποστηρικτές της βασκονικής γλωσσικής οικογένειας υποστηρίζουν ότι η Βασκική και η εξαφανισμένη ακουιταριανή γλώσσα είναι στενοί συγγενείς, ή ότι οι σύγχρονες ποικιλίες των βασκικών είναι διαφορετικές γλώσσες αντί για διάλεκτοι. Ωστόσο, οι έννοιες αυτές αντιφάσκουν με τις παραδοσιακές απόψεις για τις γλώσσες αυτές, σε δύο τομείς:

# Θεωρίες σχετικά με τη σχέση μεταξύ των Ακουιτανικών και των Βασκικών, όπου:
#* Τα Ακουιτανικά είναι ο πρόγονος των Βασκικών, καθώς ο Λάρι Τρασκ το θέτει ως έτσι: "Τα Ακουιτανικά έχουν τόσο στενή σχέση με τα Βασκικά, όπου μπορούμε, για πρακτικούς λόγους, να τη θεωρήσουμε ότι είναι περισσότερο-ή-λιγότερο άμεσος πρόγονος των Βάσκων",:402
#* ή ότι μια υποθετική Πρωτο-Βασκική είναι η μητρική γλώσσα των Ακουιτανών,
# Την άποψη ότι οι ποικιλίες των Βάσκων είναι διάλεκτοι με διάφορους βαθμούς αμοιβαίας κατανόησης. Αυτή είναι η άποψη υποστηρίζεται από μελετητές όπως οι Τρασκ, Κόλντο Σουάζο, και Κόλντο Μιτσελένα. Ο Τρασκ αναφέρει: "Παρ' όλα αυτά, η διαφοροποίηση δεν πρέπει να είναι υπερβολική, όπως συχνά γίνεται στη βιβλιογραφία: οι διάλεκτοι είναι συντριπτικά σύμφωνες με τις βασικές αρχές και διαφέρουν κυρίως στο λεξιλόγιο και σε λίγους χαμηλού επιπέδου φωνολογικούς κανόνες."

Έχουν γίνει προσπάθειες συσχετισμού των βασκικών με άλλες γλώσσες, σύγχρονες ή εξαφανισμένες, όπως τα ιβηρικά, η γλώσσα των Νουράγκε, τη γλώσσα των Καντάβρων και άλλες. Καμία από αυτές τις θεωρίες δεν έχει πειστικά στοιχεία, με αποτέλεσμα να απορριφθούν από τους γλωσσολόγους.

Σύμφωνα με τις διαθέσιμες πληροφορίες, η ανακατασκευή της πρωτοβασκικής γλώσσας είναι σχεδόν αδύνατη. Χρειάζονται πολλά στοιχεία και έρευνα για να ανακατασκευαστούν τα βασικά στοιχεία μιας πρωτο-γλώσσας, καθώς και περισσότερες πληροφορίες γύρω από τις γειτονικές εξαφανισμένες γλώσσες όπως η Ιβηρική και τη σχέση που έχει με τα βασκονικά. Η ανακατασκευή της υποθετικής πρωτοβασκωνικής γλώσσας μπορεί να γίνει με συγκριτική μέθοδο, αν και η ακρίβεια της ανακατασκευασμένης πρωτογλώσσας εξακολουθεί να είναι αβέβαια.
Πολωνικό Λαγωνικό

Το Πολωνικό Λαγωνικό (γνωστό και ως Ogar Polski) είναι ράτσα κυνηγόσκυλου από τη Πολωνία.
Σύμφωνα με ιστορικούς προέρχεται από διασταύρωση σκύλων Bloodhound, που εισήχθησαν στη Πολωνία τον Μεσαίωνα, με ντόπια κυνηγόσκυλα η δε πρώτη περιγραφή του υπάρχει σε βιβλίο του Krzysztof Kluk, το 1779. Ο Jan Szytier, ανέφερε το Πολωνικό λαγωνικό, στον «Οδηγό Κυνηγιού» που έγραψε, το 1819. Στη διάρκεια του Β' Παγκοσμίου Πολέμου ο πληθυσμός των Πολωνικών λαγωνικών μειώθηκε. Αργότερα έγιναν προσπάθειες για την αναβίωση της φυλής, που οδήγησαν σε δύο τύπους Πολωνικών κυνηγόσκυλων: ο ένας, του οποίου ο σκελετός είναι πιο ελαφρύς και ανατράφηκε από το Συνταγματάρχη Józef Pawłusiewicz και ο δεύτερος, με πιο βαρύ σκελετό, που ανατράφηκε από το Συνταγματάρχη Piotr Kartawik. Ο δεύτερος τύπος αναγνωρίστηκε από το FCI ως Ogar Polski το 1966.

Η όσφρηση του Πολωνικού Λαγωνικού είναι έντονη και το γεγονός αυτό σε συνδυασμό με την αντοχή του το καθιστούν ιδανικό για κυνήγι και σε δύσκολο περιβάλλον. Το ύψος του κυμαίνεται από 55 έως 65 εκ. ενώ το βάρος του από 25 έως 32 κ. για τα αρσενικά και από 20 με 26 κ. για τα θηλυκά. Συνήθως έχει καφέ χρώμα στη κοιλιά, τα πόδια και το κεφάλι ενώ είναι μαύρο στη ράχη από το λαιμό μέχρι την ουρά. Ζει κατά μέσο όρο 13 με 14 χρόνια.

Είναι έξυπνο σκυλί, ήρεμο και στοργικό και εκπαιδεύεται εύκολα. Είναι φιλικό με άλλα σκυλιά, εγκλιματίζεται γρήγορα σε νέες συνθήκες και είναι πολύ προστατευτικά με το χώρο τους. Για το λόγο αυτό υπάρχει η άποψη ότι μπορούν να είναι καλοί φύλακες. Υπάρχει όμως και αντίθετη άποψη ότι δηλαδή επειδή είναι φιλικά και ήρεμα ζώα δε κάνουν για φύλακες.
Βόρα

Η Βόρα () είναι δήμος στον νομό Τιράνων, στην κεντρική Αλβανία. Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Μπερξούλα, Πρέζα και Βόρα, που έγιναν δημοτικές ενότητες. Η έδρα του δήμου είναι η πόλη Βόρα. Ο συνολικός πληθυσμός είναι 25.511 (απογραφή 2011), και η συνολική έκταση 82,72 τ.χλμ.. Ο πληθυσμός του πρώην δήμου κατά την απογραφή του 2011 ήταν 10.901.
Γλυκά μυστικά

Τα Γλυκά μυστικά (Ισπανικά: "Dame Chocolate", Μετάφραση: "Δώσε μου σοκολάτα") είναι μια ισπανικής γλώσσας τηλενουβέλα που παράγεται από τις Ηνωμένες Πολιτείες με βάση το τηλεοπτικό δίκτυο Telemundo Studios, του Μαϊάμι και του Μεξικού Argos Comunicación, παραγωγής του 2007. Πρωταγωνιστούν Κάρλος Πόνσε, Χένεσις Ροδρίγκες, Μαρία Αντονιέτα ντε λας Νιέβες και Κάρλα Μονρόιγ.
Ναρικάλα

Ναρικάλα (Narikala) είναι αρχαίο κάστρο κτισμένο σε λόφο στα περίχωρα της Τιφλίδας, πρωτεύουσας της Γεωργίας, με θέα στον ποταμό Mtkvari. Βρίσκεται δίπλα στα λουτρά της πόλης και το βοτανικό κήπο, ενώ στο ψηλότερο σημείο του υπάρχει η ανακαινισμένη εκκλησία του Αγίου Νικολάου. Το κάστρο κατασκευάστηκε τον 4ο μ.Χ. αιώνα, επί Περσικής περιόδου κατοχής και αρχικά ονομάστηκε "Shuris-tsikhe". Αργότερα επεκτάθηκε, ενώ οι Μογγόλοι του έδωσαν το όνομα "Narin Qala" ("Μικρό Φρούριο"). Το μνημείο υπέστη σημαντική καταστροφή το έτος 1827, έπειτα από σεισμό.
Azərpoçt

Η Azərpoçt είναι η υπεύθυνη κρατική εταιρεία για τις ταχυδρομικές υπηρεσίες στο Αζερμπαϊτζάν.

Η Azərpoçt ιδρύθηκε στις 29 Σεπτεμβρίου 1999, σύμφωνα με την εντολή 151 του Υπουργείου Επικοινωνιών της δημοκρατίας του Αζερμπαϊτζάν, με τίτλο "Για τη συνέχιση των μεταρρυθμίσεων και τη βελτίωση της δομής στο πεδίο των ταχυδρομικών επικοινωνιών". Αντικατέστησε την προηγούμενη "Azərpoçt Istehsalat Birliyi" (Ένωση Παραγωγής Αζερπότστ) η οποία δημιουργήθηκε μετά την πτώση της Σοβιετικής Ένωσης το 1991. Η Azərpoçt έγινε ο εθνικός ταχυδρομικός φορέας το 2004 και καλύπτει όλη την επικράτεια του Αζερμπαϊτζάν.

Η Azərpoçt διαθέτει 4 θυγατρικές εταιρείες. Αυτές είναι οι εταιρείες τεχνικές υποστήριξης, διαλογής, ταχυμεταφορών και ειδικών επικοινωνιών. Η Azərpoçt έχει 71 παραρτήματα. Αυτά παρέχουν ταχυδρομικές υπηρεσίες και ορισμένες εμπορικές υπηρεσίες στους πελάτες της, μέσω των ταχυδρομείων. Υπάρχουν περίπου 1.500 ταχυδρομικά γραφεία υπό την εποπτεία της Azərpoçt. Είναι υπό την εποπτεία των παραρτημάτων και παρέχουν κυρίως ταχυδρομικές υπηρεσίες.
Wait and Bleed

To "Wait and Bleed" είναι ένα τραγούδι του αμερικανικού nu metal συγκροτήματος Slipknot, που συμπεριλήφθηκε στον πρώτο τους δίσκο, "Slipknot", το 1999. Τον Ιούλιο του 1999, κυκλοφόρησε και ως το πρώτο single του δίσκου αυτού. Το single έφτασε έως και την 34η θέση των αμερικανικών Hot Mainstream Rock Tracks και στην 27η θέση των βρετανικών charts. 

Τη μουσική του κομματιού την έγραψε ο Joey Jordison, ενώ τους στίχους ο Corey Taylor. Το κομμάτι θεωρείται ως ένα από τα πιο δημοφιλή του συγκροτήματος. Επίσης, έλαβε μία υποψηφιότητα στα Grammy, στην κατηγορία Best Metal Performance, το 2001. Στα Kerrang! Awards πήρε το βραβείο του Καλύτερου Single για το 2000. Το VH1, συμπεριέλαβε το κομμάτι ανάμεσα στα 40 Σπουδαιότερα Metal Τραγούδια και το κατέταξε στην 36η θέση.
Μάικλ Νόρμαν

Ο Μάικλ Νόρμαν (γεν. 3 Δεκεμβρίου 1997) είναι Αμερικανός αθλητής των σπριντ, πιο συγκεκριμένα των 200 και 400 μέτρων.
Μιχαήλ Κάζι

Ο Μιχαήλ Καζί προέρχεται από οικογένεια Ελλήνων  ευγενών που εντάχθηκαν στη ρωσική υπηρεσία κατά τον Ρώσο-τουρκικό πόλεμο του 1768-1774. Γεννημένος στη Σεβαστούπολη, στην οικογένεια αξιωματικού του ναυτικού Ηλία  Aντρέεβιτς Kάζι (1804-1886) και της Aλεξάνδρα  Παύλοβνα Μαυρομιχάλη (1815-?), Εγγονή του Στέφανου  Μαυρομιχάλη, αρχηγού της  εξέγερσης στο Μοριά

Σπούδασε στη σχολή ναυτικών δοκίμων  της Μαύρης Θάλασσας στην πόλη Νικολάεφ. Υπηρέτησε στον Στόλο της Μαύρης Θάλασσας, και το 1858 προήχθη στο βαθμό του δίοπος  Κατείχε αρκετές παράκτιες θέσεις στη Σεβαστούπολη.

Το 1867, ο Μιχαήλ Ιλίτς Κάζι διορίστηκε διαχειριστής στο Ναυαρχείο της Σεβαστούπολης, και το 1870 έγινε  βοηθός του διευθυντή. Κάποιο διάστημα  (1874-1876) ήταν επικεφαλής της υπηρεσίας αυτής στη Σεβαστούπολη.

Το 1868 έλαβε τη θέση του Διευθυντή του Σταθμού Ναυπήγησης της Οδησσού της Ρωσικής Εταιρείας Ναυτιλίας και Εμπορίου. Την ίδια χρονιά αποχώρησε, αλλά συνέχισε να είναι μέλος της Εταιρείας στη θέση του διευθυντή των θαλάσσιων μεταφορών  και επικεφαλής ελέγχου κόστους 

Τα έτη  1877-1892 ο Μιχαήλ Κάζι  διευθύνει τα  ναυπηγεία  της Βαλτικής στην Αγία Πετρούπολη. Εκεί  πραγματοποιείται η  ανακατασκευή του ναυπηγείου, το οποίο μετατράπηκε σε σύγχρονη ναυπηγική μονάδα. Την ίδια εποχή, συνέβαλε σημαντικά στην κατασκευή των πιο κρίσιμων τμημάτων του αεροσκάφους του Μοζάισκι στα συνεργεία των ναυπηγείων.

Βοήθησε  στην βελτίωση των υποδομών των τεχνικών σχολών των σιδηροδρόμων. Ως σύμβουλος  του υπουργείου ναυτιλίας συνέβαλε στην ανάπτυξη και συντήρηση των λιμένων. Συμμετείχε στη σύναψη της Ρώσο - Γερμανικής εμπορικής συμφωνίας του 1894. Το 1895, κατόπιν προσωπικού αιτήματος του Νικολάου Β, παρουσίασε ένα σημείωμα σχετικά με την κατάσταση και τις προοπτικές ανάπτυξης του ρωσικού πολεμικού  ναυτικού.

Ο Μιχαήλ Κάζι ήταν επίτιμο μέλος του συμβουλίου εμπορίου και εργοστασίων, καθώς και πρόεδρος  της Αυτοκρατορικής τεχνικής υπηρεσίας της Ρωσίας

Το 1893, ο Μιχαήλ Κάζι διορίστηκε πρόεδρος της Επιτροπής για την ανάπτυξη της ναυτιλίας και του εμπορίου στη Ρωσία.

Το 1896, ο Κάζι έγινε ένας από τους διοργανωτές της παν-ρωσικής έκθεσης στο Νίζνι- Νόβγκοροντ.  

Ο Μιχαήλ Ηλίτς Κάζι  πέθανε στο Νίζνι Νόβγκοροντ  στις 24 Ιουνίου του 1896 και κηδεύτηκε στην Αγία Πετρούπολη στο νεκροταφείο Νικόλσκι της Μονής του Αλεξάνδρου Νέβσκυ.

Η αναγνώριση της προσφοράς του

Το ακρωτήρι της Νόβαγια Ζεμλιά  στη θάλασσα του Κάρς  πήρε το όνομά του. Καθώς και. το ατμόπλοιο που αγοράστηκε το 1897 στη Φινλανδία  Σχολείο στην Αγία Πετρούπολη. φέρει το όνομά του

Στις αρχές του 20ου αιώνα, ένας από τους δρόμους της Σεβαστούπολης έφερε το όνομα του Μιχαήλ Ιλίτς Κάζι

Μεταξύ  των άλλων  υποστήριξε τον καλλιτέχνη Αλέξανδρο Αλεξέεβιτς Μπορίσοφ στην αρχή των καλλιτεχνικών δραστηριοτήτων του.
Γιάννης Σερβετάς

Ο Γιάννης Σερβετάς (Θεσσαλονίκη, 29 Ιανουαρίου 1966) είναι Έλληνας παρουσιαστής σατιρικών εκπομπών και συγγραφέας. Παρουσιάζει τις εκπομπές "Ράδιο Αρβύλα" και "Βινύλιο" μαζί με τον Αντώνη Κανάκη, με τον οποίο έχει συνεργαστεί στις περισσότερες δουλειές του. Άλλες εκπομπές στις οποίες συμμετείχε είναι οι "Comfuzio", "Α.Μ.Α.Ν.", "Α.Μ.Α.Ν. τα καθάρματα" και "Γιάννης ο όμορφος".

Επίσης, ο Σερβετάς είναι συγγραφέας με μεγάλη επιτυχία στον τομέα. Τα βιβλία του είναι βασισμένα κυρίως πάνω σε ανέκδοτα. Ο Σερβετάς χαρακτηρίζεται ως ένας από τους κορυφαίους Έλληνες πού έχουν δουλέψει πάνω στον τομέα των ανεκδότων.
Επαρχία Σμόλιαν

Η Επαρχία Σμόλιαν αποτελεί μια από τις 28 επαρχίες της Βουλγαρίας και μία από τις 4 που συνορεύουν με την Ελλάδα. Πήρε το όνομα της από την πρωτεύουσα της, το Σμόλιαν. Σε επίσημη απογραφή του Φεβρουάριου του 2011 αριθμούσε 121.752 κατοίκους και σε εκτιμήσεις του 2015 αριθμούσε 113.984 κατοίκους. Η επαρχία διαιρείται σε 10 δήμους.
Μάργκαρετ Σελίμο Κιπκεμπόι

Η Μάργκαρετ Σελίμο Κιπκεμπόι (γεν. 9 Φεβρουαρίου 1993) είναι Κενυάτισσα αθλήτρια του στίβου, συγκεκριμένα δρομέας μεγάλων αποστάσεων. Συμμετείχε στο αγώνισμα των 5000 μέτρων γυναικών στο Παγκόσμιο Πρωτάθλημα Στίβου 2017. Στην επόμενη διοργάνωση, κέρδισε το ασημένιο μετάλλιο.
Φάμπιο Κουαλιαρέλα

Ο Φάμπιο Κουαλιαρέλα ("Fabio Quagliarella", 31 Ιανουαρίου 1983) είναι Ιταλός επαγγελματίας ποδοσφαιριστής που αγωνίζεται στη Σαμπντόρια και στην Εθνική Ιταλίας στη θέση του επιθετικού.

Κατά τη διάρκεια της καριέρας του, έπαιξε για οκτώ διαφορετικούς ιταλικούς συλλόγους, κερδίζοντας τρεις συνεχόμενα πρωταθλήματα τις σεζόν 2011-2012 έως 2013-14 με τη Γιουβέντους. Με τον σύλλογο του Τορίνο κέρδισε επίσης δύο Σούπερ Καπ Ιταλίας το 2012 και το 2013. Επίσης, κέρδισε τη Σέριε C2 με τη Φιορεντίνα.

Σε διεθνές επίπεδο, εκπροσώπησε την Ιταλία από την ομάδα U18 μέχρι την ομάδα U21, πριν από το ντεμπούτο του στην εθνική ανδρών το 2007. Πήρε μέρος στο Euro 2008, στο Κύπελλο Συνομοσπονδιών 2009 και στο Μουντιάλ 2010.

Σε ατομικό επίπεδο, πήρε το βραβείο του καλύτερου γκολ στη Σέριε Α το 2009, το οποίο πέτυχε όσο έπαιζε στην Ουντινέζε και το 2018, ενώ έπαιζε στη Σαμπντόρια, έλαβε το Βραβείο Σταδιοδρομίας Scirea, το οποία αφορά τόσο την προσωπικότητα όσο και την ικανότητα. Κατά τη διάρκεια της σεζόν 2018-19 σκόραρε σε 11 διαδοχικά παιχνίδια, ένα ρεκόρ που είχε προηγουμένως επιτευχθεί στη Σέριε Α μόνο από τον Γκαμπριέλ Μπατιστούτα.
Σαλβατόρε Σιρίγκου

Ο Σαλβατόρε Σιρίγκου ("Salvatore Sirigu", 12 Ιανουαρίου 1987) είναι Ιταλός επαγγελματίας ποδοσφαιριστής που αγωνίζεται στην Τορίνο και στην Εθνική Ιταλίας στη θέση του τερματοφύλακα.

Ξεκίνησε την καριέρα του στη Βενέτσια και στη συνέχεια στην Παλέρμο. Το 2011, πήρε μεταγραφή στην Παρί Σεν Ζερμέν. Ψηφίστηκε δύο φορές τερματοφύλακας της χρονιάς στη Λιγκ 1 και οι διακρίσεις του στον σύλλογο περιλαμβάνουν τέσσερα συνεχόμενα πρωταθλήματα, και όλες τις εγχώριες διοργανώσεις τις περιόδους 2014–15 και 2015–16. Αφού έπαιξε τη σεζόν 2016–17 ως δανεικός στη Σεβίλλη και στην Οσασούνα, το 2017 υπέγραψε στην Τορίνο.

Πρώην μέλος της ομάδας νέων της Ιταλίας, ο Σιρίγκου έκανε το ντεμπούτο του με την εθνική ανδρών το 2010, και επιλέχθηκε για το Euro 2012, το Κύπελλο Συνομοσπονδιών 2013, το Μουντιάλ 2014 και τα Euro 2016 και 2020.
Νταν Όλσον

Ο Νταν Όλσον (Dan Sten Olsson) γεννήθηκε τον Φεβρουάριο του 1947, είναι από την Σουηδία και είναι δισεκατομμυριούχος επιχειρηματίας, ιδιοκτήτης της πλειοψηφίας (κατέχει ποσοστό 51%) της Stena Sphere και πρόεδρος της από το 1983.

Είναι γιός του Στεν Άλλαν Όλσον, ιδρυτή της Stena Sphere. Έχει δύο αδέρφια, τον Στέφαν Στεν Όλσον και την Μάντελεϊν Όλσον Έρικσον, τα οποία κατέχουν ποσοστά 24.5% και 18.5% αντίστοιχα.

Ο Όλσον είναι πτυχιούχος του τμήματος επιχειρήσεων, οικονομικών και δικαίου, του πανεπιστημίου του Γκέτεμποργκ.

Είναι παντρεμένος και ζει στο Γκέτεμποργκ, της Σουηδίας.
Προσωπολατρία

Προσωπολατρία είναι η λατρεία ενός προσώπου από τους άλλους ανθρώπους καθώς παρουσιάζεται με εξιδανικευμένη και ηρωική εικόνα.

Είναι χαρακτηριστικό φαινόμενο των ολοκληρωτικών καθεστώτων, στα οποία ισχύει η προσωπολατρία του ηγέτη, που διαμορφώνεται μέσω τεχνικών προπαγάνδας και τη χρήση των μέσων μαζικής ενημέρωσης, των τεχνών και διαδηλώσεων οργανωμένων από τη κυβέρνηση. Η προσωπολατρία του ηγέτη βασίζεται στην απουσία αμφισβήτησης προς τον ίδιο του και συνδυάζεται με την κολακεία και τον έπαινο προς το πρόσωπό του.

Ο όρος προσωπολατρία χρησιμοποιήθηκε το 1956 από τον Νικίτα Χρουστσόφ στη μυστική ομιλία του, με τίτλο «"Περί της προσωπολατρίας και των συνεπειών της"» ("On the Cult of Personality and Its Consequences"), την τελευταία μέρα του 20ου Συνεδρίου του Κομμουνιστικού Κόμματος της Σοβιετικής Ένωσης, στην οποία αποκήρυξε την προσωπολατρία του Στάλιν. Η εν λόγω ομιλία του Χρουστσόφ θεωρείται ότι αποτέλεσε την αρχή της Αποσταλινοποίησης στη Σοβιετική Ένωση.
Ρεσέν

Το Ρεσέν () είναι μικρή πόλη και πρώην δήμος στον νομό της Λέζα, στη βόρεια Αλβανία.
Ματεό Τραμονί

Ο Ματεό Τραμονί (γαλλικά: "Mattéo Tramoni", γεννημένος στις 20 Ιανουαρίου 2000) είναι Γάλλος επαγγελματίας ποδοσφαιριστής, ο οποίος αγωνίζεται ως μέσος για λογαριασμό της γαλλικής ΑΚ Αζαξιό, στη Λιγκ 2.
Φέντρικ Ντέικρες

Ο Φέντρικ Ντέικρες (γεν. 28 Φεβρουαρίου 1994) είναι Τζαμαϊκανός αθλητής του στίβου, που εξειδικεύεται στο αγώνισμα της δισκοβολίας.
Σαρίκα Νέλβις

Η Σαρίκα Νέλβις (γεν. 10 Μαΐου 1990) είναι Αμερικανίδα αθλήτρια του στίβου, που εξειδικεύεται στα 60 και 100 μέτρα με εμπόδια.
Ατζέ Γουίλσον

Η Ατζέ Γουίλσον (γεν. 8 Μαΐου 1994) είναι Αμερικανίδα αθλήτρια του στίβου, που ειδικεύεται στα 800 μέτρα.
Ελέιν Τόμσον

Η Ελέιν Τόμσον (γεν. 28 Ιουνίου 1992) είναι Τζαμαϊκανή αθλήτρια του στίβου, που εξειδικεύεται στα σπριντ.
Σπύρος Ξέρας

Ο Σπύρος Ξέρας (αλβανικά: Spiro Ksera, Δερβιτσάνη, 1967) είναι Αλβανός πολιτικός Ελληνικής καταγωγής. Είναι ο σημερινός Υπουργός Εργασίας, Κοινωνικών Υποθέσεων και Ίσων Ευκαιριών της Αλβανίας. Ήταν αρχικά μέλος του Κόμματος Ένωσης Ανθρωπίνων Δικαιωμάτων της ελληνικής μειονότητας, αλλά αργότερα έγινε μέλος του Δημοκρατικού Κόμματος της Αλβανίας.

Γεννήθηκε στην Δερβιτσάνη της Δρόπολης από Έλληνες ντόπιους και σπούδασε μηχανολογία στο Πανεπιστήμιο των Τιράνων. Κατά την περίοδο 2005-2009 εκλέχθηκε νομάρχης του νομού Αργυροκάστρου, στη νότια Αλβανία.
Μαξιμιλιάν Λους

Μαξιμιλιάν Λους (, 13 Μαρτίου 1858, Παρίσι — 6 Φεβρουαρίου 1941, Παρίσι) — γάλλος νεο-ιμπρεσιονιστής ζωγράφος. Γνωστός για έργα ζωγραφικής, γραφικά, εικονογραφήσεις βιβλίων και για τις αναρχικές του δράσεις .
Γιάννης Καλλιάνος

Ο Γιάννης Καλλιάνος (Αθήνα, 5 Νοεμβρίου 1978) είναι Έλληνας παρουσιαστής μετεωρολογικών δελτίων, μαθηματικός και πολιτικός, βουλευτής της Νέας Δημοκρατίας στο Νότιο Τομέα της Β' Αθηνών.

Κατάγεται από το Δρέπανο Αργολίδας. Έχει εργαστεί στην ΕΤ1, την ΝΕΤ και το OPEN TV, αλλά και στους ραδιοφωνικούς σταθμούς Βήμα Fm, Πρώτο Θέμα, Παραπολιτικά κτλ. Επιπλέον, έχει εργαστεί ως καθηγητής μαθηματικός στην ιδιωτική εκπαίδευση. Σήμερα, εργάζεται στο Mega Channel.
Ντάμιαν Σιμάνσκι

Ο Ντάμιαν Σιμάνσκι ("Damian Szymański," 16 Ιουνίου 1995) είναι Πολωνός επαγγελματίας ποδοσφαιριστής, ο οποίος αγωνίζεται ως κεντρικός μέσος για την ΑΕΚ, με δανεισμό από την ρωσική Αχμάτ Γκρόζνι.
Ζαν Ντεσεμέτ

Ο Ζαν Ντεσεμέτ ("Jean Descemet," 1732-1810) ήταν Γάλλος ιατρός και βοτανολόγος, ο οποίος ήταν ο πρώτος που περιέγραψε τη μεμβράνη του Ντεσεμέτ.
Blue Sky Studios

Το Blue Sky Studios, Inc. είναι αμερικανικό κινηματογραφικό στούντιο με έδρα το Γκρίνουιτς του Κονέκτικατ . Είναι θυγατρική της Walt Disney Studios , θυγατρική της Walt Disney Company . Το στούντιο ιδρύθηκε το 1987 από τους Κρις Γουέτζ , Μάικλ Φεράρο, Carl Ludwig, Άλισον Μπράουν, Νέιβιντ Μπράουν και τον Eugene Troubetzkoy.
Κατίνα Φαρασοπούλου

Η Κατίνα Φαρασοπούλου - Μισαηλίδου (Ιάσιο Ροδόπης, 14 Φεβρουαρίου 1933 - Ασκητές Ροδόπης, 23 Νοεμβρίου 2019) ήταν Ελληνίδα τραγουδίστρια παραδοσιακών τραγουδιών και αγρότισσα. Ήταν πολύ γνωστή και από την ερμηνεία του παραδοσιακού τραγουδιού "ο Κόνιαλης", το οποίο ερμηνεύεται στην Τουρκική γλώσσα.
Ρόμπερτ Ουίλιαμς

Ο Ρόμπερτ Ουίλιαμς (γενν. 4 Δεκεμβρίου 1949) είναι Έλληνας τραγουδιστής. Το 1977 συμμετείχε στον διαγωνισμό τραγουδιού της Eurovision.
Αυτόνομη Περιφέρεια του Μπουγκαινβίλ

Το Μπουγκαινβίλ (επίσημα γνωστό ως Αυτόνομη Περιφέρεια του Μπουγκαινβίλ και παλαιότερα γνωστό ως Βόρειοι Νήσοι του Σολομώντα, είναι μια αυτόνομη περιοχή στην Παπούα Νέα Γουινέα. Το μεγαλύτερο νησί είναι το Μπουγκαινβίλ (επίσης το μεγαλύτερο νησί του αρχιπελάγους των νησιών του Σολομώντα). Η περιφέρεια περιλαμβάνει επίσης το νησί Μπούκα και διάφορα απομακρυσμένα νησιά, συμπεριλαμβανομένης της ατόλης Κάρτερετ. Η προσωρινή πρωτεύουσα είναι η Μπούκα, αν και αναμένεται ότι η Αράουα θα γίνει η μόνιμη πρωτεύουσα στο μέλλον. Ο πληθυσμός της περιοχής είναι 249.358 κάτοικοι (απογραφή του 2011).

Γεωγραφικά και οικολογικά, η νήσος Μπουγκαινβίλ αποτελεί μέρος του αρχιπελάγους των Νήσων Σολομώντος, αλλά δεν ανήκει στο έθνος των Νήσων Σολομώντος. Η Μπούκα, το Μπουγκαινβίλ και το μεγαλύτερο μέρος των νησιών του Σολομώντα αποτελούν μέρος της οικοπεριφέρειας των δασών των Νήσων Σολομώντος. Η βιοποικιλότητα της περιοχής απειλείται σε μεγάλο βαθμό από δραστηριότητες εξόρυξης, οι οποίες διεξάγονται κατά κύριο λόγο από ξένους επενδυτές.
Χρόνια Πολλά Ψυχρά κι Ανάποδα

Το Χρόνια Πολλά Ψυχρά κι Ανάποδα (πρωτότυπος τίτλος: Frozen Fever) είναι Αμερικανική, μουσική, μικρού μήκους ταινία φαντασίας κινουμένων σχεδίων, παραγωγής 2015 από τα Walt Disney Animation Studios και διανομή από τη Walt Disney Pictures. Αποτελεί μια συνέχεια της ταινίας μεγάλου μήκους του 2013 "Ψυχρά κι Ανάποδα" και απεικονίζει την ιστορία του πάρτι γενεθλίων της Άννα, το οποίο προσπαθεί να διοργανώσει η Έλσα μαζί με τη βοήθεια των Κρίστοφ και Όλαφ. Οι Κρις Μπακ και Τζένιφερ Λι σκηνοθέτησαν την ταινία, με τους Κρίστεν Μπελ, Ιντίνα Μενζέλ, Τζόναθαν Γκροφ και Τζος Γκαντ να επαναλαμβάνουν τους ρόλους τους από την πρώτη ταινία.

Η παραγωγή του "Χρόνια Πολλά Ψυχρά κι Ανάποδα" ξεκίνησε τον Ιούνιο του 2014 και χρειάστηκαν έξι μήνες για να ολοκληρωθεί. Η ταινία έκανε το ντεμπούτο της στις κινηματογραφικές αίθουσες μαζί με την ταινία της Walt Disney Pictures "Σταχτοπούτα" στις 13 Μαρτίου 2015. Έλαβε θετικές κριτικές από τους κριτικούς και επαινέθηκε για το νέο της τραγούδι «Making Today a Perfect Day» από τους Κρίστεν Άντερσον-Λόπεζ και Ρόμπερτ Λόπεζ.
Κρικόρ Ζοχράμπ

Ο Κρικόρ Ζοχράμπ (αρμενικά: "Գրիգոր Զոհրապ", 1861 – 1915) ήταν Αρμένιος δικηγόρος, συγγραφέας και βουλευτής του Οθωμανικού Κοινοβουλίου. Εξέχουσα μορφή της αρμενικής κοινότητας της Οθωμανικής Αυτοκρατορίας, δολοφονήθηκε το 1915 κατά την πρώτη φάση της Γενοκτονίας των Αρμενίων από τους Νεότουρκους.
Νίκολα Στάνκοβιτς

Ο Νίκολα Στάνκοβιτς ("Nikola Stanković, 1"8 Δεκεμβρίου 1993) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος αμυντικός για την ΑΕΛ.
Δημήτρης Πετράτος

Ο Δημήτρης Πετράτος (10 Νοεμβρίου 1992) είναι Αυστραλός επαγγελματίας ποδοσφαιριστής, ο οποίος αγωνίζεται ως επιθετικός μέσος για τη Νιούκασλ Τζετς στο Πρωτάθλημα Αυστραλίας.
Κασά Καμαρά

Ο Κασά Καμαρά ("Khassa Camara," 22 Οκτωβρίου 1992) είναι Μαυριτανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τη Ξάνθη.
Μιλότ

Το Μιλότ είναι πόλη και πρώην δήμος στον νομό της Λέζα στη βορειοδυτική Αλβανία. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του δήμου Κούρμπιν. Ο πληθυσμός κατά την απογραφή του 2011 ήταν 8.461. Η δημοτική ενότητα του Μιλότ αποτελείται από την πόλη Μιλότ και 14 χωριά, συμπεριλαμβανομένων των Φούσα Μιλότ, Μαλ ι Μπάρντα, Βινγιόλ, Σκοπέτ, Φερ-Σκοπέτ και Σκουράι. 

Η πόλη βρίσκεται στη νότια όχθη του ποταμού Ματ. Σε κοντινή απόσταση βρίσκεται η γνωστή Γέφυρα του Ζογ που έλαβε το όνομά της από τον Ζογ Α΄ της Αλβανίας. Η γέφυρα κατασκευάστηκε το 1927 επί του ποταμού Ματ για να βελτιώσει την πρόσβαση στα βορειοδυτικά της χώρας.
Έριχ Ομπστ

Ο Καρλ Άουγκουστ Έριχ Ομπστ ("Karl August Erich Obst," 13 Σεπτεμβρίου 1886 - 9 Ιουνίου 1981) ήταν Γερμανός γεωγράφος και γεωπολιτιστής. Μεταξύ 1924 και 1944 ήταν ο εκδότης του γερμανικού γεωπολιτικού περιοδικού "«Zeitschrift fur Geopolitik»".
Δημήτρης Ευσταθίου

Ο Δημήτρης Ευσταθίου (Κολωνός Αττικής, 1923 - 13 Αυγούστου 1996) ήταν Έλληνας τραγουδιστής του λαϊκού και του ρεμπέτικου, συνθέτης, στιχουργός και οργανοπαίχτης.
Mode Gakuen Cocoon Tower

Ο Mode Gakuen Cocoon Tower(Ιαπωνικά:モード学園コクーンタワー) είναι ουρανοξύστης στην επαρχία Νίσι-Σιντζούκου, στο Τόκιο της Ιαπωνίας.
Ο ουρανοξύστης ολοκληρώθηκε τον Οκτώβριο 2008 και το ύψος του ουρανοξύστη είναι 204 μέτρα.
Επαρχία Σούμεν

Η Επαρχία Σούμεν αποτελεί μια από τις 28 επαρχίες της Βουλγαρίας. Πήρε το όνομα της από την πρωτεύουσα της, το Σούμεν. Σε επίσημη απογραφή του Φεβρουάριου του 2011 αριθμούσε 180.528 κατοίκους και σε εκτιμήσεις του 2015 αριθμούσε 176.925 κατοίκους. Η επαρχία διαιρείται σε 10 δήμους.
Τζο Ντασέν

Ο Τζόζεφ Άιρα Ντασέν, γνωστός ως Τζο Ντασέν (αγγλικά: Joseph Ira Dassin (5 Νοεμβρίου 1938 - 20 Αυγούστου 1980), ήταν ένας Γαλλο-Αμερικανός τραγουδοποιός.
Σοφία Ποτότσκα

Η Σοφία Ποτότσκα, το γένος Κλαβόνη ("Zofia Potocka," , 11 Ιανουαρίου 1760 - 24 Νοεμβρίου 1822), ήταν Ελληνίδα σκλάβα εταίρα και Ρωσίδα πράκτορας, αργότερα μία Πολωνή ευγενής. Ήταν διάσημη στη σύγχρονη Ευρώπη για την ομορφιά και την περιπετειώδη ζωή της. Κατά τη διάρκεια του Ρωσοτουρκικού πολέμου (1787-92), ήταν η ερωμένη του Ρώσου διοικητή πρίγκιπα Γκριγκόρι Ποτέμκιν και ενήργησε ως πράκτορας στη ρωσική υπηρεσία. 

Οι συμπατριώτες της εποχής της έγραψαν: «Ήταν όμορφη σαν όνειρο, παιδί των νότιων χωρών. Όλοι εκείνοι που την έχουν δει θαυμάζουν την ομορφιά της, πυροδοτώντας φωτιά στις καρδιές των ανδρών και φθόνο στα μάτια των γυναικών.»
Τσιντέμ Ασάφογλου

Η Τσιντέμ Ασάφογλου (τουρκικά: Çiğdem Asafoğlu, γεν. 17 Νοεμβρίου 1987 στη Ξάνθη) είναι Ελληνίδα πολιτικός τουρκικής καταγωγής και πρόεδρος του Κόμματος Ισότητας, Ειρήνης και Φιλίας. 

Σπούδασε σε δημοτικό μειονοτικό σχολείο ενώ ολοκλήρωσε την προπτυχιακή εκπαίδευση της στη Ξάνθη. Ολοκλήρωσε τη πανεπιστημιακή της εκπαίδευση στο Τμήμα Φιλοσοφίας και Παιδαγωγικής του Αριστοτέλειου Πανεπιστημίου. Αφού συμμετείχε ενεργά για 3 χρόνια στο ΚΙΕΦ εξελέγη πρόεδρος στο Συνέδριο του κόμματος στις 5 Ιανουαρίου 2019. Είναι 31 ετών και παντρεμένη με ένα παιδί.
Επιτροπή Ροκφέλερ

Η Επιτροπή Ροκφέλερ (επίσημη ονομασία: Προεδρική Επιτροπή των Ηνωμένων Πολιτειών σχετικά με τις δραστηριότητες της CIA στις Ηνωμένες Πολιτείες) (αγγλικά: The United States President's Commission on CIA Activities within the United States), συστάθηκε υπό τον Πρόεδρο Τζέραλντ Φορντ το 1975 για να διερευνήσει τις δραστηριότητες της Κεντρικής Υπηρεσίας Πληροφοριών και άλλων υπηρεσιών πληροφοριών στις Ηνωμένες Πολιτείες. Στην Επιτροπή προήδρευσε ο τότε Αντιπρόεδρος των Ηνωμένων Πολιτειών [Νέλσον Ροκφέλερ]].
Κύπελλο Γ΄ κατηγορίας και Επίλεκτης κατηγορίας ΣΤΟΚ 2018-19

Το Κύπελλο Γ΄ κατηγορίας και Επίλεκτης κατηγορίας ΣΤΟΚ 2018-19 ήταν η 11η έκδοση του Κυπέλλου Γ΄ κατηγορίας και Επίλεκτης κατηγορίας ΣΤΟΚ. Το κύπελλο κατέκτησε ο Διγενής Μόρφου για δεύτερη φορά στην ιστορία του.
Άρης Καλεί Μαμά

Το Άρης Καλεί Μαμά (πρωτότυπος τίτλος: Mars Needs Moms) είναι Αμερικανική 3D ταινία επιστημονικής φαντασίας, οικογενειακή περιπέτεια κινουμένων σχεδίων δημιουργημένα σε υπολογιστή έπειτα από καταγραφή κίνησης ταινία παραγωγής 2011, βασισμένη στο βιβλίο του Μπέρκλεϊ Μπρέθιντ με το ίδιο όνομα. Η ταινία επικεντρώνεται στον Μάιλο, ένα εννιάχρονο αγόρι το οποίο, όταν τιμωρείται από τη μητέρα του και εύχεται να μην είχε μητέρα, τελικά καταλαβαίνει τη σημασία της οικογένειας όταν πρέπει να σώσει τη μητέρα του μετά την απαγωγή της από Αριανούς. Τη σκηνοθεσία της ταινίας έκανε ο Σάιμον Γουέλς, ενώ το σενάριο έγραψε ο ίδιος μαζί με τη Γουέντι Γουέλς. Η ταινία κυκλοφόρησε στις αίθουσες στις 11 Μαρτίου 2011 από τη Walt Disney Pictures. Στην Ελλάδα, η πρεμιέρα της ταινίας έγινε στις 24 Μαρτίου 2011 από τη Feelgood Entertainment. Την καταγραφή κίνησης για τον Μάιλο προσφέρει ο Σεθ Γκριν, ενώ ο πρωτοεμφανιζόμενος Σεθ Ντάσκι χαρίζει τη φωνή του στον χαρακτήρα. Αυτή ήταν η τελευταία ταινία από την ImageMovers Digital, πριν απορροφηθεί και πάλι από την ImageMovers. Η ταινία υπήρξε μεγάλη εμπορική αποτυχία αφού με προϋπολογισμό $150 εκατομμύρια, είχε έσοδα μόλις $39 εκατομμύρια στο box office.
The Xperience

Το «The Xperience» (ένα λογοπαίγνιο με το ψευδώνυμο της τραγουδίστριας, "Xtina") είναι η πρώτη σειρά συναυλιών της Αμερικανίδας τραγουδοποιού Κριστίνα Αγκιλέρα στο «Zappos Theater» του Λας Βέγκας. Ξεκίνησε στις 31 Μαΐου 2019 και θα ολοκληρωθεί στις 5 Οκτωβρίου, 2019. Το σόου περιλαμβάνει τραγούδια από τη μουσική της Αγκιλέρα. Η συναυλία παράγεται από το «Live Nation Entertainment». 

Το κεντρικό θέμα του σόου είναι το διάστημα, έχοντας χαρακτηριστικά γνωρίσματα με απεικονίσεις και συμβολισμούς που σχετίζονται με το Γαλαξία. Οι εμπνεύσεις του σκηνικού σχεδιασμού σε σχήμα «X» και των κοστουμιών προέρχονται από το ρετροφουτουρισμό και το νεοφουτουρισμό.
Δημοκρατία της Δυτικής Παπούα

Η Δημοκρατία της Δυτικής Παπούα είναι προτεινόμενο, πρώην, και μη αναγνωρισμένο κράτος που αποτελείται από την περιοχή της Δυτικής Νέας Γουινέας. Η περιοχή βρίσκεται υπό την διοίκηση της Ινδονησίας και ελέγχεται από την Ινδονησία από την 1η Μαΐου 1963 με πολλά ονόματα, όπως τα Δυτικό Ιριάν, Ιριάν Τζάγια και Παπούα. Σήμερα η περιοχή αποτελείται από τις δύο ανατολικότερες επαρχίες της Ινδονησίας: Παπούα και Δυτική Παπούα.

Η πρόταση υποστηρίζεται από το Βανουάτου και τα Νησιά του Σολομώντα. Το 2010, το κοινοβούλιο του Βανουάτου πέρασε το νόμο Ουαντόκ Μπλονγκ Γιουμί (Οι στενοί μας φίλοι), δηλώνοντας επίσημα ότι η εξωτερική πολιτική του Βανουάτου είναι να στηρίξει την επίτευξη της ανεξαρτησίας της Δυτικής Παπούα. Το κοινοβούλιο του Βανουάτου ζήτησε τη παραχώρηση καθεστώτος παρατηρητή για τη Δυτική Παπούα στο Φόρουμ των Νήσων του Ειρτηνικού Ωκεανού.

Η Δημοκρατία της Δυτικής Παπούα είναι κράτος μέλος της Οργάνωσης των Μη εκπροσωπούμενων Εθνών και Λαών από το 2014.
Ντιβγιάκα

Η Ντιβγιάκα () είναι πόλη και δήμος στον νομό Φιέρ, στη δυτική Αλβανία. Ο δήμος σχηματίστηκε στη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Ντιβγιάκα, Γκραμπιάν, Γκραντίστα, Ρέμας και Τέρμπουφ, οι οποίοι έγιναν δημοτικές ενότητες. Η έδρα του δήμου είναι η πόλη Ντιβγιάκα. Ο συνολικός πληθυσμός είναι 34.254 (απογραφή 2011) και η συνολική έκταση 309,58 χλμ2. Ο πληθυσμός του πρώην δήμου κατά την απογραφή του 2011 ήταν 8.445.
Ντάρκο Τσεφέριν

Ο Ντάρκο Τσεφέριν ("Darko Čeferin," 7 Νοεμβρίου 1968) είναι Σλοβένος πρώην διεθνής διαιτητής ποδοσφαίρου, ο οποίος ήταν ενεργός διεθνώς από το 2000. Ωστόσο, από το 2013 δεν περιλαμβάνεται πλέον στον κατάλογο των διαιτητών της FIFA για τη Σλοβενία.
Ντάμιρ Σκομίνα

Ο Ντάμιρ Σκομίνα ("Damir Skomina," 5 Αυγούστου 1976) είναι Σλοβένος διαιτητής ποδοσφαίρου της UEFA Elite.
Όλγα Ποτότσκα

Η Όλγα Ποτότσκα (1803 – 7 Οκτωβρίου 1861) ήταν Πολωνή κοντέσα. Ήταν κόρη του κόμη Στανίσουαβ Στσόνσνι Ποτότσκι και της Σοφίας Ποτότσκα.

Στις 4 Απριλίου 1824, παντρεύτηκε τον πρίγκηπα Λεβ Ναρίσκιν. Απέκτησαν μια κόρη που ονομάστηκε Σοφία (1829 – 1894), η οποία αργότερα έγινε η σύζυγος του Κόμη Πιότρ Πάβλοβιτς Σουβάλοφ.
Αλέξανδρος Πασχαλάκης

Ο Αλέξανδρος Πασχαλάκης (γενν. 28 Ιουλίου 1989) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον ΠΑΟΚ.
Μάχη της Ματζέντα

Η Μάχη της Ματζέντα έλαβε χώρα στις 4 Ιουνίου 1859 κατά την διάρκεια του Δεύτερου Ιταλικού Πόλεμου της Ανεξαρτησίας, με αποτέλεσμα τη νίκη της Γαλλίας-Σαρδηνίας, υπό τις διαταγές του Ναπολέοντα Γ΄, ενάντια στην Αυστριακή Αυτοκρατορία.

Πραγματοποιήθηκε κοντά στην πόλη Ματζέντα στο Βασίλειο της Λομβαρδοβενετίας, κρατίδιο της Αυστριακής Αυτοκρατορίας. Ο στρατός του Ναπολέοντα διέσχισε τον ποταμό Τικίνο και πέρασε τα αυστριακά σύνορα αναγκάζοντας τον αυστριακό στρατό να πολεμήσει. Όταν ο Φέρεντς Γκιουλάι, ο επικεφαλής των αυστριακών στρατευμάτων, κατάλαβε ότι η μάχη ήταν χαμένη διέταξε υποχώρηση. Η μάχη της Ματζέντα δεν ήταν ιδιαίτερα μεγάλη, αλλά ήταν αποφασιστική νίκη για τις γαλλοσαρδηνικές δυνάμεις.
Γιάγια Μπανανά

Ο Γιάγια Μπανανά ("Yaya Banana", γεννημένος στις 29 Ιουλίου 1991) είναι Καμερουνέζος επαγγελματίας ποδοσφαιριστής, ο οποίος αγωνίζεται ως κεντρικός αμυντικός ή αμυντικός μέσος για τον Ολυμπιακό.
Epic Games

Η Epic Games, Inc. (πρώην Potomac Computer Systems και αργότερα Epic MegaGames Inc.) είναι Αμερικανική εταιρεία ανάπτυξης παιχνιδιών με έδρα το Κέρι στην Βόρεια Καρολίνα. Η εταιρεία ιδρύθηκε από τον Τιμ Σουίνεϊ ως Potomac Computer Systems το 1991, αρχικά στο σπίτι των γονιών του στο Πότομακ του Μέριλαντ. Μετά την έκδοση του βιντεοπαιχνιδιού "ZZT" (1991), η εταιρεία μετονομάστηκε σε Epic MegaGames στις αρχές του 1992 και ύστερα εισήλθε ο σημερινός αντιπρόεδρος Μαρκ Ρέιν. Μετακινήθηκε στο Κέρι το 1999, το όνομα του στούντιο ήταν απλουστευμένη να Epic Games.

Η Epic Games αναπτύσσει την Unreal Engine, μια εμπορικά διαθέσιμη μηχανή παιχνιδιού. Η μηχανή τροφοδοτεί τα παιχνίδια που παράγει όπως το "Fortnite" και το Unreal, "το Gears of War" και "το Infinity Blade". Το 2014, τα Βιβλία Γκίνες ονόμασε την Unreal Engine ως την πιο επιτυχημένη μηχανή βιντεοπαιχνιδιών.

Η Epic Games κατέχει την Chair Entertainment και την εταιρεία ανάπτυξης λογισμικού Cloudgine. Λειτουργεί παραρτήματα στο Σιάτλ, την Αγγλία, το Βερολίνο, τη Γιοκοχάμα και τη Σεούλ. Το βασικό προσωπικό κατά την Epic Games περιλαμβάνουν διευθύνων σύμβουλος Tim Sweeney, επικεφαλής προγραμματιστής Steve Polge και art director Chris Perna. Η Tencent την απόκτηση του 40% των μετοχών της εταιρείας το 2012, μετά την Epic Games συνειδητοποίησε ότι η βιομηχανία βιντεοπαιχνιδιών ήταν σε μεγάλο βαθμό την ανάπτυξη προς τα παιχνίδια, όπως μια υπηρεσία μοντέλο.